Coba jelasin Kegunaan lain dari Buah keras dalam bahasa melayu dong

Kandungan minyak dalam isirong buah kemiri banyak dimanfaatkan sejak dahulukala: masyarakat di Tonga menggunakan buah keras (tuitui) masak yang ditumbuk lumat (tukilamulamu) dan dipergunakan sebagai sabun atau syampu. Masyarakat Hawaii menggunakan biji-biji kemiri (kukui'') pada batang pelepah kelapa yang dibakar sebagai jamung sehingga boleh dijadikan sukat mengukur masa - setiap biji buah keras dibakar habis setiap lebih kurang 15 minit; masyarakat Sulawesi Selatan turut mempunyai kegunaan sama.

Masyarakat orang Dusun di Sabah, pulau Borneo menggunakan buah kemiri sebagai bahan membuat cacahan.

Minyak buah keras atau kemiri dicatatkan sebagai antara minyak pelarut yang digunakan dalam mendapatkan warna daripada bahan semulajadi untuk tujuan mewarnakan kain. Sehingga hari inipun, pokok-pokok kemiri giat ditanam mendapatkan minyak yang boleh diusahakan dalam pembuatan cat, lilin dan varnis. Setiap pokok boleh menghasilkan 30–80 kilogram buah keras, dengan buah keras menghasilkan 15 - 20% minyak dari segi berat. Kebanyakan minyak digunakan dalam negeri dan tidak didagangkan di pasaran antarabangsa.